**AO PLENO DO CONCELLO DE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **AO ALCALDE/ALCALDESA E A TODOS OS CONCELLEIROS/CONCELLEIRAS**

.........................................................., Asociación inscrita co núm.\_\_\_\_\_\_\_\_\_\_\_\_\_\_\_\_\_\_\_\_\_\_\_\_ no Rexistro Galego de Asociacións e domicilio social en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, na Asemblea celebrada con data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ aprobou presentar esta iniciativa perante o Concello.

Por iso comparece perante o dito Organismo e

**EXPÓN**

**PRIMEIRO.-**  Vimos observando que, no que vai deste ano 2022, faleceu ou enfermou gravemente e de forma inesperada moita máis xente deste Concello (veciños, persoas achegadas, coñecidas, próximas) en comparación con outros anos. Tamén vemos noticias nos medios que están a falar dunha sobremortandade. E pregúntámonos: se xa non hai pandemia, que está a ocorrer? Se nos encirraron, se nos impuxeron a máscara, se nos esixiron un pasaporte de vacinación para entrarmos en lugares, se nos case obrigaron a vacinarnos como solución única e segura e fíxoo a maior parte da xente, como é que morre ou está a enfermar tanta xente? Por iso, tomamos a iniciativa de acudir a estatísticas oficiais e vexo que, aínda sendo oficiais, coinciden co que veño sentindo e observando. Temos unha seria preocupación e vémonos compelidos a realizar esta petición de "S.O.S" de actuación inmediata a esta corporación, pois a todos nos debe unir un obxectivo: buscar a verdade, contársella á xente e preservar a súa saúde, a súa vida, os seus dereitos, na medida das nosas posibilidades.

En Galicia produciuse un brutal incremento de mortandade no ano 2022, de acordo coas estatísticas oficiais derivadas do último informe do 21/10/2022 do sistema de monitorización da mortandade diaria por todas as causas (Momo) do Instituto de Saúde Carlos III. No que vai de ano até a data actual (21/10/2022) faleceron en Galicia 27.894 persoas, e a taxa de sobremortandade é de 2.730 persoas, supoñendo unha porcentaxe de incremento do 9,78%. Oficialmente atribúenselle á enfermidade Covid 1.154 mortes, que representarían un total dun 4,13%, o que supón que a sobremortandade non investigada e non explicada se atopa, mesmo así, nunha taxa do 5,65%.

Fonte: Instituto Carlos III e Sergas.

<https://momo.isciii.es/panel_momo/>

<https://coronavirus.sergas.gal/datos/#/gl-ES/galicia>

SEGUNDO.- Con data actual, 21/10/2022, sen ter rematado o ano, e cunha altísima porcentaxe de poboación vacinada, que chega ao 100% na franxa de 70 anos en diante, segundo as estatísticas do SERGAS, temos un número similar de falecidos por COVID á totalidade do ano 2020 (1.411), 2021 (1.364). Con data 21/10/2022 os falecidos por covid son 1.154, sen ter rematado o ano. A porcentaxe de falecidos por ou con covid desde o 01/03/2020 ao 21/10/22, o 90% son maiores de 70 anos e o 96,4% son maiores de 60 anos.

Fonte: Sergas

<https://coronavirus.sergas.gal/datos/#/gl-ES/galicia>

TERCEIRO.- Por tanto, estas estatísticas indican que no estudo da sobremortandade son factores a ter en conta:

a eficacia da vacina

a seguridade da vacina.

CUARTO.- Este suceso reprodúcese a nivel mundial, europeo, estatal e a nivel autonómico, en todas as CCAA, facéndose eco diso diversos medios de comunicación, sen que exista unha situación epidemiolóxica que puidese xustificar ese brutal incremento.

QUINTO.- Urxe inexorabelmente que as autoridades político/sanitarias, comezando polos concellos, impulsen accións de investigación sobre as causas reais da dita sobremortandade, sobre todo tendo en conta que cada día aumentan as notificacións de mortes e de efectos adversos derivados da vacina covid 19, tal como o proba o informe galego nº1 de 2022 de farmacovixilancia, ben como os datos do alarmante informe confidencial de Pfizer, coñecido grazas a unha orde imperativa dun tribunal de EEUU.

Fontes: Sergas e Pfizer.

<https://phmpt.org/wp-content/uploads/2021/11/5.3.6-postmarketing-experience.pdf>

<https://www.sergas.es/Asistencia-sanitaria/Documents/1596/Boletin_farmacovixilancia-01-2022.pdf>

No informe de Pfizer constátase que en dous meses e medio (desde o 1 de decembro de 2020 ata o 28 de febreiro de 2021) reportáronse como derivados da vacina: 1.223 falecidos, 520 persoas recuperados con secuelas, 11.361 non recuperados no momento do informe e 9.400 con resultado descoñecido

No informe de Pfizer recóllense os grupos de: embarazadas vacinadas (75 graves) e lactantes, trastornos cardiovasculares (946 casos graves de 1441 notificados), trastornos hematolóxicos (de 1080, 681 graves), hepáticas (de 94 relevantes, 53 graves), de parálise facial (de 449 casos, 184 non resoltos) e máis datos en relación a trastornos autoinmunes, neurolóxicos, respiratorios, tromboembólicos, hemorraxias do sistema nervioso central e accidentes cardiovasculares, eventos vasculíticos, Takayasu, etc.

SEXTO.- As entidades locais e os departamentos de saúde das comunidades autónomas xogan un papel fundamental na investigación das causas da morte, por canto existe unha normativa europea de obrigatoria e directa aplicación que esixe recadar os datos das "causas da morte e o estado de saúde da poboación": Regulamento comunitario N.o 328/2011 da Comisión do 5 de abril de 2011 polo que se aplica o Regulamento (CE) n.o 1338/2008 do Parlamento Europeo e do Consello sobre estatísticas comunitarias de saúde pública e de saúde e seguridade no traballo.

Por iso, a Lei de bases de réxime local establece a obriga das entidades locais de proporcionar datos estatísticos, de servir con obxectividade os intereses xerais e de relacionarse con outras administracións públicas de acordo cos principios de eficacia, descentralización, desconcentración e coordinación, con sometemento pleno á lei e ao dereito (arts. 6, 10 e 17). Entre eses intereses xerais está o de coñecer as causas reais da sobremortandade, especialmente tras a altísima taxa de vacinación da poboación e cando se promoveu desde case todos os medios de información, polos políticos e os sanitarios en xeral e, en especial, pola Consellería de Sanidade, a conveniencia de inoculación da vacina covid e, mesmo, desde a Consellería de Sanidade condicionouse o exercicio dos dereitos fundamentais e tamén a asistencia sanitaria, á posesión do chamado "pasaporte covid", sendo a principal modalidade do pasaporte o acreditar a vacinación .

Tal é a importancia deste tema que o presidente do Instituto Nacional de Estatística e o director do Instituto de Saúde Carlos III subscribiron un convenio para a elaboración da Estatística de Defuncións segundo a Causa de Morte, publicado mediante Resolución do 31 de marzo de 2022.

SÉTIMO.- Os cidadáns sufragamos e sostemos economicamente, e con moito sacrificio, todas as administracións citadas (europea, nacional, autonómica, provincial e local) e a todos os políticos e funcionarios que as integran. Por iso, é ética, moral e legalmente esixíbel que, perante esta evidencia de sobremortandade e sobreenfermidade, utilicen os nosos recursos ao servizo do pobo, ao servizo da verdade e para preservar e protexer a vida e a saúde de cada un de nós que somos o pobo, respectando por suposto "o segredo estatístico", isto é a protección dos datos persoais.

De acordo coa Lei reguladora das bases do réxime local, a obriga dun alcalde concrétase en conseguir que o municipio que representa **conte con todas as garantías para ofrecer unha vida digna** a cada un dos habitantes e/ou veciños que a conforman.

Neste sentido, **en caso de catástrofes ou "infortunios públicos",** ou grave risco deles, **deberá asumir persoalmente as medidas de seguridade e prevención,** dando conta inmediata ao Pleno (art. 21,1,m).

O alcalde da cidade de León actuou solicitando a la Consejería de Sanidad de la Junta de Castilla-León unha investigación sobre o asunto. En concreto, a provincia de León sufriu un incremento da mortandade do 59%, motivo polo cal o alcalde da cidade de León viuse obrigado a solicitar a la Junta de Castilla-León a apertura dunha investigación sobre as causas que puidesen producir o dito fenómeno.

OITAVO.- Por todo o exposto temos serios motivos para pensar e deducir que o exceso de mortandade e de enfermidade poidan estar relacionados coa vacina covid, como axente causante, polo que, podendo estar afectada a saúde e a vida de tantos cidadáns, como o proba o exceso de mortes e efectos adversos ocorridos en 2022, o alcalde, como autoridade sanitaria (art. 33 Lei 8/2008 de Saúde de Galicia), e o pleno do concello, como representativo do pobo, non poden obviar, senón que deben afrontar o que está a ocorrer, coñecéndoo, difundíndoo e actuando con medidas inmediatas e concretas, precisamente para preservar a vida e a saúde dos cidadáns no exercicio das súas competencias.

Por todo o exposto,

**SOLICITAMOS** AO PLENO DO CONCELLO

1. Que en sesión plenaria da corporación municipal e en cumprimento da legalidade vixente, se aprobe solicitar aos responsábeis do goberno autonómico, especialmente á Consellería de Sanidade, que realicen unha auditoría/investigación, para coñecer as causas do exceso de mortandade neste Concello, e en xeral en Galicia, durante o ano 2022. E, igualmente, acórdese unha auditoría/investigación para coñecer especificamente as causas do exceso de ictus, miocardite, pericardite, infartos e outros accidentes de carácter trombótico ou cardiovascular, cancro fulminante, etc.

2. Que na solicitude da dita auditoría se inclúa a esixencia de realización da tipoloxía de autopsias (no caso de falecidos) e de analíticas (no caso de vivos que sufrisen efectos adversos) que poidan determinar a moi probábel relación de causalidade entre a vacina e a morte ou o efecto adverso.

Para estes efectos o artigo 33 quinquies da Lei 8/2008 de Saúde de Galicia establece que:

3.- Os concellos poderán desenvolver a colaboración e o apoio técnico que precisen da Administración xeral da Comunidade Autónoma e das deputacións provinciais para o cumprimento desta lei. Para este efecto, poderanse subscribir os oportunos convenios de colaboración.

4.- Cando non se subscribisen os convenios a que se refire o número 3, a Administración xeral da **comunidade autónoma prestaralles apoio ós concellos cando estes se o soliciten expresamente, con motivación da concorrencia de circunstancias de carácter extraordinario** ou que puntualmente superen a capacidade municipal.

3. Que se nos facilite o número de persoas falecidas neste Concello nos últimos 10 anos en cómputo anual, incluído o ano 2022.

4. Que en sesión plenaria se acorde aprobar, polo imperativo principio de prudencia establecido na lexislación sanitaria, a necesidade de informar os centros de saúde, e nos taboleiros de anuncios do Concello, nos lugares públicos da vila, nas residencias xeriátricas, nos centros de menores ou discapaces, da necesidade de interromper a dita vacinación para toda a poboación e, ao tempo, de informar sobre o exceso de sobremortalidade e incremento de problemas graves de saúde.

5. Que esta solicitude sexa respondida de maneira expresa a través de correo postal no enderezo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ou ben ao correo electrónico:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

En\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ a\_\_\_\_\_\_ de\_\_\_\_\_\_\_\_\_\_\_\_\_\_\_\_\_ de 202\_\_\_\_\_.

 ASDO. PRESIDENCIA DA ASOCIACIÓN\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_